Acasă

//** „Școala se confundă cu viața… una o întregește pe cealaltă! **// //** Școala îți dă posibilitatea să-ți trăiești viața complet. **// //** Viața nu-i decât continuitatea ș **////** colii, dar fără profesori.” (Ion Minulescu) **//

Educația nu este un privilegiu, ci un drept al tuturor. Școala noastră are misiunea de a asigura tuturor elevilor o educație de calitate centrată pe nevoile lui de formare astfel încât tânărul de mâine să se poată adapta cerințelor profesionale ale societății române sau europene. Școala noastră este preocupată de formarea elevilor, descoperirea talentelor, cultivarea și dezvoltarea acestora pentru obținerea de performanțe. Ne dorim și vom acționa pentru implicarea activă a beneficiarilor direcți și indirecți în problemele școlii. Școala noastră trebuie să fie o instituție care să promoveze valorile, care să dea posibilitatea tuturor factorilor implicați în procesul instructiv-educativ să se afirme și să-și pună în valoare calitățile profesionale. Ne propunem să inovăm, să reinventăm educația, astfel încât să pregătim elevii noștri pentru societatea de mâine.

IDEALUL EDUCAȚIONAL al școlii românești constă în dezvoltarea liberă, integrală și armonioasă a individualității umane, în formarea personalității autonome și în asumarea unui sistem de valori care sunt necesare pentru împlinirea și dezvoltarea personală, pentru dezvoltarea spiritului antreprenorial, pentru participarea cetățenească activă în societate, pentru incluziune socială și pentru angajare pe piața muncii (Conform Art .1 (3) din Legea nr. 1 /2011).

VALORI ȘI ATITUDINI PROMOVATE DE ȘCOALĂ:
 * respect și încredere în sine și în ceilalți;
 * recunoașterea unicității fiecărei persoane;
 * receptivitate la emoțiile celorlalți;
 * valorizarea relațiilor interpersonale;
 * valorificarea critică și selectivă a informațiilor;
 * adaptare și deschidere la noi tipuri de învățare;
 * motivație și flexibilitate în elaborarea propriului traseu educațional și profesional;
 * responsabilitate și disponibilitate pentru decizii și acțiuni privind propria carieră;
 * interes pentru învățare permanentă într-o lume în schimbare și în societatea cunoașterii;
 * orientare spre o viață de calitate, în prezent și în viitor.

**Ultima actualizare realizată de către {$revisioneditor} în {$revisiondate} **